Poiadium werd in US-Doiar je Feinunze (31,103 Gramm) bewertet. Im Vagleich zua andern etobliadn Edelmetoimärkdn (Goid, Silba, Platin) is da Poiadiummarkt wesentlich gloaa. Da Preis fia Poiadium werd duach Ogebot und Nochfroge, aba aa duach bestimmte Einfliss wia Emotiona (Inflationsongst), Entwicklunga, Eawartunga und Spekulationa bestimmt. De Preisntwicklunga dess no relativ junga Finanzmarkts san narrisch schwankend (volatil). Da Handl mid physischem Poiadium gschieht am London Platinum und Poiadium Market (LPPM) und findet außerbörslich stod. De Preisfestsetzung (Fixing) werd vo Mitgliadern middls oana Telefonkonferenz des LPPM duachgeführt. Da Handl mid Poiadium-Futurs werd an da wäidgrößdn Warentnrminbörse, da New Yoak Mercantile Exchange (NYMEX) obgewickelt.